b'\n_START_ARTICLE_\nMatic in Meta za ohranitev planeta\n_START_SECTION_\nVsebina\n_START_PARAGRAPH_\nMateja Gomboc je Matica in Meto bralcem predstavila \xc5\xbee v knjigi Matic in Meta vsepovsod (2012), kjer je skozi zgodbe za\xc4\x8drtala didakti\xc4\x8dno naravnanost knjige. Matic in Meta se na razli\xc4\x8dnih krajih sre\xc4\x8dujeta z nenapisanimi pravili vedenja. V Matic in Meta za ohranitev planeta se avtorica posveti okolju in ekologiji, saj se protagonista sre\xc4\x8data z razli\xc4\x8dnimi oblikami onesna\xc5\xbeevanja planeta (odpadki v naravi) in razsipni\xc5\xa1kega vedenja (pretirano kupovanje plastike). S svojim vztrajnim tuhtanjem o naravi in onesna\xc5\xbeenosti planeta najprej spreminjata svoje navade, s spodbudnim vzgledom pa vplivata tudi na ve\xc4\x8djo ekolo\xc5\xa1ko zavest pri svojih star\xc5\xa1ih, sorodnikih in prijateljih.\xc2\xa0\n_START_SECTION_\nSodelovanje z Ekologi brez meja\n_START_PARAGRAPH_\nEkologi brez meja so slovenska nevladna organizacija, ki si prizadeva za izbolj\xc5\xa1anje stanja okolja z u\xc4\x8dinkovito rabo virov in aktivnim dr\xc5\xbeavljanstvom. So tudi avtorji predgovora v knjigi Matic in Meta za ohranitev planeta, sodelovali pa so tudi s prakti\xc4\x8dnimi nasveti, ki sestavljajo velik del knjige in predstavljajo didakti\xc4\x8den vlo\xc5\xbeek v leposlovnem mladinskem delu.\xc2\xa0'